title: 老祖宗流傳下來的混社會大全
contents: 老祖宗流傳下來的混社會大全
  
  人情是紙張張薄，事事如棋局局新。貧在鬧市無人問，富在深山有遠親。不信但看宴中酒，杯杯先敬富貴人。門前拴上高頭馬，不是親來也是親。
  
  門前放根討飯棍，親戚故友不上門。世上結交須黃金，黃金不多交不深。縱令然諾暫相許，終是悠悠路行人。有錢有酒多兄弟，急難何曽見一人。勝者為王敗者寇，只重衣冠不重人。
  
  三貧三富不到老，十年興敗多少人。在官三日人問我，離官三日我問人。古人不見今時月，今月曾經照古人。近水樓台先得月，向陽花木易逢春。誰人背後無人說，誰人背後不說人。
  
  百鍊化身成鐵漢，三緘其口學金人。十分伶俐使七分，常留三分與兒孫。君子落得做君子，小人枉自做小人。山中自有千年樹，世上難逢百歲人。豈無遠道思親淚，不及高堂念子心。堂上二老是活佛，何用靈山朝世尊。
  
  平身不做皺眉事，世上應無切齒人。越奸越狡越貧窮，奸狡原來天不容。富貴若從奸狡起，世間呆漢喝西風。求人須求大丈夫，濟人須濟急時無。茫茫四海人無數，哪個男兒是丈夫。
  
  人情是水分高下，世事如雲任卷舒。如山不怕傷人虎，只怕人情兩面刀。務求到處人情好，不飲隨他酒價高。知事少時煩惱少，識人多處是非多。秋至滿山皆秀色，春來無處不花香。貧無達士將金贈，病有高人說藥方。
  
  美人賣笑千金易，壯士窮途一飯難。少時總覺為人易，華年方知立業難。用心計較般般錯，退遲思量事事難。世上閒愁千萬斛，不叫一點上眉端。
  
  毀身每是作惡日，成名皆在行善時。莫把真心空計較，唯有大德享萬年。讒言敗壞真君子，美色消磨狂少年。神仙難斷陰騭事，黃天不昧苦心人。人惡人怕天不怕，人善人欺天不欺。
  
  善惡到頭終有報，只爭來早與來遲。平身不做虧心事，半夜敲門心不驚。萬事勸人休瞞昧，舉頭三尺有神明。鬼神可敬不可諂，冤家宜解不宜結。人生何處不相逢，莫因小怨動聲色。
  
  好義固為人所欽，貪利乃為鬼所笑。賢者不炫己之長，君子不奪人所好。善業可為須著力，是非閒雜莫勞心。良田不由心田置，產業變為冤業折。千年天地八百主，田是主人人是客。
  
  陰地不如新地好，命運在人不在天。有理問得君王倒，有錢難買子孫賢。水暖水寒魚自知，花開花謝春不管。蝸牛角上校雌雄，石光火中爭長短。留心學到古人難，立腳怕隨流水轉。
  
  少而寡慾顏色好，老不求官夢也閒。妙藥難醫冤孽病，橫財不富命窮人。多情自古空遺恨，好夢由來最易醒。命中只有八合米，走進天下難滿升。
  
  知恩報恩天下少，反面無情世間多。榮寵旁邊辱等待，貧賤背後福跟隨。各人生死各人了，管人閒事受人磨。易漲易退山溪水，易反易覆小人心。
  
  紅粉佳人休說老，風流浪子莫叫貧。龍游淺水遭蝦戲，虎落平陽被犬欺。得食貓兒強似虎，褪毛鸞鳳不如雞。為人莫作千年計，三十河東四十西。當路莫栽荊棘樹，他年免掛子孫衣。
  
  屋漏偏遭連陰雨，船慢又遇頂頭風。記得少年騎竹馬，看看又是白頭翁。美人絕色原妖物，亂世多財是禍根。畜生易度人難度，寧度畜生不度人。
  
  天作棋盤星作子，水有源頭樹有根。昨日花開今日謝，百年人有萬年心。北邙荒冢無貧富，雲壘浮雲變古今。世事茫茫難自料，清風明月冷看人。
  
  守口不談新舊事，知心難得兩三人。欲知世情須嘗膽，會盡人情暗點頭。是非只為多開口，煩惱皆為強出頭。人生七十古來稀，問君還有幾春秋。一家之計在於和，一生之計在於勤。
  
  一朝天子一朝臣，一輩新鮮一輩陳。一苗露水一苗草，一層山水一層人。悶坐書館閒操心，看來全是論古今。書中有真就有假，世人認假不認真。
  
  假作真時真亦假，真作假時假也真。真真假假難分解，假者自假真自真。回憶事情般般假，借假修真破迷津。由來富貴三更夢，何必楚楚苦用心。